stanford-oval/wikipedia huggingface dataset:
ספר התניא
מבנה הספר > חלק שני: חינוך קטן - שער היחוד והאמונה

החלק השני מחולק לי"ב פרקים ומציג את שיטת הבעל שם טוב כי אחדות ה' פירושה לא רק שלילת אלוה אחר או שלילת ממוצעים כלשהם, אלא שהבריאה כולה אינה אלא חלק מההתגלות האלוהית. המחבר נוגע בסוגיות יסוד ביהדות ובקבלה דוגמת הפולמוס הקבלי הידוע בנושא ה"צמצום".
בתחילה היה סבור המחבר להתחיל את הספר בחלק זה משום שכדי להגיע לאהבת האל ויראתו, תוכן החלק הראשון, יש להקדים את אמונה ביחודו ואחדותו יתברך - תוכן שער היחוד והאמונה.
אך כבר בהדפסה הראשונה שינה המחבר מתוכניתו המקורית, מפני טעמים כמוסים, והדפיס את הספר כך ששער היחוד והאמונה הוא החלק השני.
מבנה הספר > חלק שלישי: אגרת התשובה (מהדורה בתרא)

מהדורה קמא מאגרת התשובה נדפסה בשנת תקנ"ט. בשנת תקס"ו נדפסה לראשונה "אגרת התשובה" בנוסחא בתראה בקונטרס בפני עצמו ובמצורף לספר התניא.
החיבור אגרת התשובה נחלק לי"ב פרקים שבהם עוסק המחבר במצוות התשובה בהלכה ובתורת הסוד. לדבריו, תשובה אינה על חטאים דווקא. תשובה היא מלשון "והרוח תשוב אל האלוהים אשר נתנה". חזרה בתשובה על עוון פרטי לא תיתכן אלא על ידי חזרה בתשובה כללית על מעמדו ומצבו של האדם. אגב ביאור הדברים נוגע המחבר בסוגיית התעניות והסיגופים על-פי התורה, ועוד.
מבנה הספר > חלק רביעי: אגרת הקודש

בשנת תקע"ד, לאחר פטירתו של רבי שניאור זלמן, מסרו בניו הרבנים להדפיס יחד עם ספר התניא את "אגרת הקודש" חלק רביעי ונחלק לשלושים ושניים סימנים. עשרים וששה מהם הם מאיגרות המחבר וששה נכתבו כביאורים בחסידות. הסימנים דנים בנושאים שונים. ביניהם ביאורים במאמרי זוהר, סוגיות בקבלת האר"י, בקשת תמיכה ליהודי ארץ ישראל ולמצוות צדקה בכלל, עידוד וחיזוק בעבודת השם ועוד. במהדורת התניא וילנה תר"ס נוספו השלמות לחלק מהאיגרות.
מבנה הספר > קונטרס אחרון

מורכב מתשעה פרקים (המכונים סימנים), נוסף גם הוא לראשונה במהדורת תקע"ד ואינו נחשב לחלק בפני עצמו. בשערי הספרים נמנה בחלק רביעי כהמשך של אגרת הקודש. הקונטרס אחרון מכיל ביאורים בעיון לסתירות בזוהר ובקבלה שכתב המחבר בשעה שחיבר את ספר התניא, וכן מספר איגרות נוספות של המחבר.
מהדורות ותרגומים

בשנת ה'תקנ"ב החלו בהעתקות ידניות של התניא. אך בעקבות טעויות שנוצרו בשל ההעתקות הרבות, החליט רבי שניאור זלמן להדפיס את הספר. המסורת החב"דית טוענת, שהיו גם זיופים מכוונים שנוצרו על ידי מתנגדי החסידות, ומוצאת לכך רמז בביטוי "סופרים משונים" המופיע בהסכמת רבי זושא מאניפולי ובהקדמת המחבר. בשנת תקנ"ו (1796) הודפס התניא לראשונה בבית דפוס בסלאוויטא. מאז הודפס הספר עשרות פעמים, על פי העתק מדפוס זה.
בשנת תר"ס (1900) נדפסה בבית הדפוס של האלמנה והאחים ראם בווילנא המהדורה השלושים ושש. בדפוס זה הוגהו כל חלקי הספר על פי כתבי יד מקוריים ותוקנו משגיאות שנפלו בהוצאות קודמות. בעלי הדפוס מכרו בשנת תרס"ט (1909) את זכות ההדפסה הבלעדית של ההוצאה המתוקנת לאדמו"ר הרש"ב, לטובת ישיבת תומכי תמימים. מכאן ואילך, על פי הוראת אדמו"ר הריי"צ, כל הדפסות הספר הן מהדורות צילום של הוצאה זו.
בשנת תש"ב (1942), נוסדה הוצאת הספרים הרשמית של חסידות חב"ד בשם קה"ת וזכות ההדפסה הועבר לקה"ת על ידי מייסדה אדמו"ר הריי"צ.
פורמט ספר התניא הנפוץ, מקורו במהדורת 'ניו יורק תשי"ד' - מהדורה מתוקנת שההדיר הרבי מלובביץ' מנחם מנדל שניאורסון. מהדורה זו היא דפוס צילום ממהדורת 'וילנה ה'תרצ"ז' (שהיא צילום מהדורת וילנה תרס"ט) בתוספת תיקונים, מפתחות, הערות ורשימה ביבליוגרפית. הרבי אף הוסיף מחקר קצר על שמות ספר התניא השונים ותקציר תולדות חייו של המחבר.
בשנות ה-80 גדלה תפוצת התניא בעקבות הוראת הרבי מלובביץ' לחסידיו להדפיס את ספר התניא בכל מקום אפשרי בעולם. לדבריו, זהו שלב נוסף ב"הפצת המעיינות חוצה", כלומר הפצת רעיון החסידות ברחבי העולם. חסידיו הדפיסו עד היום את הספר באלפי מקומות, באמצעות מכונת דפוס ניידת. בין היתר נדפס הספר בפאיד שבמצרים (בזמן מלחמת יום כיפור), בלבנון (בזמן מלחמת שלום הגליל), בח'אן יונס (בזמן מלחמת חרבות ברזל), באיראן ובאנטארקטיקה.
המהדורות המודפסות מטעם הוצאת קה"ת ממוספרות ומכל הדפסה יש לפחות 200 עותקים. בסוף כל הדפסה יש רשימה של הדפוסים השונים. נכון ל-2022 הודפס ספר התניא במעל ל-8,000 מהדורות.
ספר התניא נכלל גם בסדרת הספרים עם הספר, בהוצאת ידיעות ספרים.
הספר תורגם לחמש עשרה שפות, בהן: אנגלית, צרפתית, רוסית, יידיש, ספרדית, איטלקית, פורטוגזית, גרמנית, ערבית, הונגרית וגיאורגית. כן הופיע גם בכתב ברייל.
פירושי התניא

בקרב חסידי חב"ד מקובל בשם רבי שניאור זלמן, כי הוא דייק בכל מילה ואפילו בכל אות.
אדמו"רי חב"ד כינו את ספר התניא בשם "התורה שבכתב של החסידות" שיש לדייק בה בתכלית. ברוח זו, נוצרו פירושים רבים המנסים לפרש את דבריו של המחבר, רובם על ידי חסידי חב"ד. החיבורים הראשונים נכתבו על ידי בנו של המחבר, רבי דובער שניאורי (אדמו"ר האמצעי), ועל ידי תלמידו המובהק של רבי שניאור זלמן - רבי אהרון מסטרשלה (ביאורים אלו, ברובם, לא נכתבו על סדר ספר התניא - אלא בנויים עליו ועל הרעיונות הכתובים בו).
פירושי התניא > פירושים של אדמו"רי חב"ד

קונטרס ההתפעלות (רבי דובער שניאורי)
נר מצווה ותורה אור - שער האמונה ושער היחוד (רבי דובער שניאורי)
דרך חיים, ושער התשובה - ספרים המבוססים על "אגרת התשובה" שבתניא (רבי דובער שניאורי)
קיצורים והערות לספר התניא (רבי מנחם מנדל שניאורסון, הצמח צדק)
האמנת אלקות, הצמח צדק
מראי מקומות, הערות וציונים בספר של בינונים (רבי מנחם מנדל שניאורסון)
פירושי התניא > פירושים של רבי אהרון מסטרשלה

שערי העבודה
שערי היחוד והאמונה
פירושי התניא > פירושים נוספים

מבין הפירושים שנדפסו בספרים בפני עצמם:
שערי היחוד והאמונה - על שער היחוד והאמונה, מאת רבי אהרן מסטרשלה, תלמיד רבי שניאור זלמן
פירושו של רבי יעקב קדנר (פרקים א-כג), מתלמידי רבי דובער שניאורי מליובאוויטש, בנו של רבי שניאור זלמן
ביאור תניא מאת הרב שמואל גרונם אסתרמן, משפיע בישיבת תומכי תמימים בעיירה לובביץ'
ביאורי הרנ"ג, מאת הרב נחום גולדשמיד
הלקח והלבוב, הרב אלכסנדר סענדר יודאסין
שיעורים בספר התניא, הרב יוסף וינברג. השיעורים נכתבו ביידיש ותורגמו לעברית ולאנגלית ושפות נוספות. הם שודרו בתוכנית רדיו שבועית בניו יורק במשך 20 שנה. לפני השידור הגיה הרבי מלובביץ' חלק מהדברים.
חסידות מבוארת - לקוטי אמרים תניא, הוצאת היכל מנחם
ביאור תניא, הרב עדין אבן ישראל שטיינזלץ
משכיל לאיתן, הרב יקותיאל גרין
פניני התניא, הרב חיים לוי יצחק גינזבורג
ליקוט פירושים, הרב אהרן חיטריק
נתיב לתניא: ביאורים והערות ל"ספר של בינונים", פרופ' משה חלמיש
שיעורים בחסידות - שער היחוד והאמונה, הרב זלמן גופין
ליקוטי אורות, על פי שיעורי הרב משה וולפסון, ברוקלין תשס"ט
ביאור על התניא, הרב שלמה חיים קסלמן
תניא מבואר, הרב אברהם אלשוילי
תניא, מהדורת "פאר מקדושים" - מהדורה מפוסקת מנוקדת ומבוארת עם מראי מקומות, אלול תשע"ד
אגרת התשובה עם ביאורי הרבי מלובביץ', בהוצאת הוצאת ספרים מעיינותיך
ליקוטי אמרים עם פירוש המאור שבתורה, על פי שיעורי הרב יואל כהן
נר למשיחי, הרב טוביה בלוי
אל תוך התניא, הרב חיים לוי יצחק גינזבורג
שמונה פרקים, הרב יחזקאל סופר
על פרשת דרכים, הרב יחזקאל סופר
מסילות אל התניא, מאת הרב פנחס פרידמן, ביאורים מובאות ועיונים בספר התניא, יצא לאור על ידי מכון אור הצפון של חסידי בעלז
טללי תשובה, ביאור וסיפורים על "אגרת התשובה". מאת הרב יוסף יצחק כץ. מבוסס על ביאורי הרב יואל כהן.
נפלאות מספר התניא, משה יצחק פארסט
חוויות בעבודת ה' בספר התניא, הרב שגיב הלוי עמית
תניא למבקשי השם, ה"כ, ארגון 'לכשיפוצו מעיינותך'
שערי תבונה, הרב יצחק גינזבורג
בדרך הבינוני - הרב אפרים ארנברג, ראש ישיבת תום ודעת
בצור ירום - הרב יורם אברג'ל בהוצאת ספרים המאיר לארץ
פירושי התניא > עיבודים לספר

מודעות יהודית - רעיונות מרכזיים בספר התניא, בשפה בהירה ופשוטה, הרב נדב כהן (תורגם לאנגלית ולרוסית).
תניא לעם - הרב שלמה יצחק פרנק.
תניא לאנשים כמוך וכמוני - מהדורה המנגישה רעיונות מרכזיים מספר התניא בשפה עכשווית לציבור הכללי, הרב אליעזר שם טוב והרב דובי ליברמן, תשע"ו.
דרך ארוכה וקצרה - פרקים בתניא - הרבנית מעיין הנדלר, בהוצאת הוצאת ספרים מעיינותיך.
מספרים תניא - הסיפורים שמספרים את התניא, סיפורי חסידים שסופרו על עניינים בספר, מנדי קרומבי.
פירושי התניא > עיבוד התניא לילדים

התניא שלי, מלווה בסיפורים ובציורים, הרב שמואל ביסטריצקי, הוצאת לדורות, תשע"ד
הדרך הארוכה קצרה - קומיקס נתנאל ובת-אל אפשטיין, תשע"ד-תשע"ה.
ראו גם

שולחן ערוך הרב
חת"ת
לקריאה נוספת

תורת חב"ד ביבליוגרפיות, ספרי אדמו"ר הזקן נבג"מ, לקוטי אמרים הוא ספר התניא, מהדורותיו תרגומיו וביאוריו - יהושע מונדשיין, הוצאת קה"ת, כפר חב"ד, תשמ"ב (1982)
התניא קדישא וכוחו האלוקי - הרב משה ניסילביץ, קריית מלאכי תשס"ד
נזר התניא - הרב אברהם שמואל בוקיעט, כפר חב"ד, אדר תשס"ז, מרץ 2007
התניא - נחלת העם - התייחסות גדולי ישראל לספר התניא, הרב אברהם שמואל בוקיעט, תשע"א
לנצח כל רגע מחדש, יחיאל הררי, בהוצאת ידיעות ספרים, תשע"ו - 2015
הרב יצחק נחמן שטראה והרב משה מרינובסקי, תולדות ספר התניא: כתיבתו, הדפסתו, התפשטותו, ניו יורק, 2016
יהודה אדרי, שו"ת התניא: כולל שאלות ותשובות על נ"ג פרקי התניא ובהם מבוארים ומוגדרים ענייני ספר התניא על פי מפרשיו (שלושה כרכים), ירושלים: מעיינותיך, תשע"ט
הערות שוליים

↑  פרופסור דב שוורץ, בפרק על חסידות חב"ד. חב"ד - כל הסיפור - פרק א מדקה 12:00 עד דקה 17:00
↑  שיחת הרבי מלובביץ', כ"ד בטבת תשל"ט
↑  אגרות קודש, אדמו"ר הריי"צ, חלק ד' עמוד רסא
↑  לדוגמה אמר האדמו"ר האחרון לחסיד: "תלמד תניא בעל-פה ותחזור על זה ברחוב, וכך תהיה מקושר אלי, כי גם אני חוזר תניא ברחוב" (הספר ר' מענדל, עמ' 108
↑  לדעת הרב פרץ יצחקי (ספר "הרב", תשע"ה, עמוד שסא) שער היחוד והאמונה נכתב אחרי החלק הראשון, ורק שתוכנן להדפיסו כחלק ראשון. לדעת הרב נחום גרינולד (שם, עמוד שסו) הוא אף נכתב ראשון.
↑  לקוטי שיחות כ"ה עמוד 200.
↑  אגרות קודש כ"ב עמוד שצט. וראו השערות: "הלקח והלבוב", עמוד ר; "נר למשיחי" עמוד לח; "הרב", עמוד שעד והערה 29.
↑  למרות השינוי, ההפניות בחלק השני המתייחסות לחלק הראשון נשארו בסגנון "כמו שיתבאר".
↑  נזר התניא, פרק שמיני. מפתח העניינים לספר התניא ועוד
↑  השלמות נוספות לאגרות נדפסו בספר אגרות קודש מאת כ"ק אדמו"ר הזקן, ברוקלין ה'תשע"ב.
↑  לקוטי אמרים – תניא, הסכמת רבי משולם זוסיל מאניפאלי; שם, הקדמת המלקט.
↑  הרב יוסף ויינברג, שיעורים בספר התניא, הסכמות; שם, הקדמת המלקט.
↑  ראה בארוכה במאמרו של הר"י מונדשיין:מאה שנה להדפסת "התניא דתומכי תמימים":
↑  בלב עזה: ספר התניא הודפס בפאתי חאן יונס, באתר ערוץ 7, ‏ט"ו בשבט תשפ"ד, 25 בינואר 2024
↑  אברהם רייניץ, מדוע הודפסה התניא פעמיים באנטארקטיה?, שבועון בית משיח, ל' שבט תשע"ב (23.02.2012); 10 תמונות מהדפסות מפתיעות של ספר התניא, אתר חב"ד אורג. | הדפסת התניא על האורסט
↑  בספרייה הלאומית יש כ-3000 מהדורות, ראו כאן
↑  מנחם מענדל ערד, אור חדש בערבית תאיר - על תרגום התניא לערבית, בית משיח, יח כסלו התשע"ג (02.12.2012)
↑  תרגם נפתלי קראוס, תל אביב, ה'תשס"א 2000–2001, חמשה עשר פרקים ראשונים מספר לקוטי אמרים.
↑  תניא : לקוטי אמרים ושער היחוד והאמונה, עם תרגום לגרוזינית. ברוקלין : אוצר החסידים, תשע"א (2011). ISBN 9780826646019.
↑  הדפסת ספר התניא ברחבי העולם באתר בית חב"ד.
↑  ראו תורת מנחם רשימת היומן עמוד רלו
↑  טקסט הספר
↑  באתר הספרייה הלאומית
| רבי שניאור זלמן מלאדי מייסד חסידות חב"ד |
| --- | --- | --- |
| פעילות ציבורית ומושגים | קופת מעות ארץ הקודש • כולל חב"ד • תקנת המקוואות של בעל התניא • חג הגאולה • פדה בשלום |  |
| ספריו | ספר התניא • שולחן ערוך הרב • סידור אדמו"ר הזקן • תורה אור ולקוטי תורה • מאמרי אדמו"ר הזקן • אגרות קודש אדמו"ר הזקן • שו"ת אדמו"ר הזקן |  |
| ניגונים שידוע שחיבר | ניגוני רבי שניאור זלמן: "ארבע בבות" • "אלי אתה" • "אבינו מלכנו" • "קול דודי"  • "שלוש תנועות" • "ניגון דבקות לתפילות ראש השנה" • "ניגון צאינה וראינה" • "ניגון לקראת שבת" • "ניגון דבקות חב"ד לתפילות שבת" • "כאיל תערוג" • "ניגון ישן" |  |
| רבו ומשפחתו | המגיד ממזריטש (רבו) • ישראל ברוך פוזנר (אביו) • סטערנא (אשתו) • דובער שניאורי (בנו ממשיכו, ה־2 בשושלת) • חיים אברהם שניאורי (בנו) • משה שניאורי (בנו) • דבורה לאה (בתו) • פרידא (בתו) • רחל (בתו) • יהודה לייב מינוביץ' (אחיו) • מנחם מנדל שניאורסון (נכדו שגידל, ממשיכו וה־3 בשושלת) • משפחת שניאורסון |  |
| --- | --- |
בקרת זהויות :  NLI: 987007493896805171  BnF: cb15034867x (data)  GND: 4247891-1  LCCN: n84042495  VIAF: 310222849   WorldCat (עם VIAF): 310222849 
ספר התניא שנדפס בתל אביב בשנת תש"ג. המהדורה הראשונה של הספר שנדפסה בארץ ישראל.
צילום שער הספר במהדורה הראשונה הכוללת את אגרת התשובה (זאלקווא תקס"ה)
יואלי דיקמן

| --- | --- |

 לידה:  22 בינואר 1992 (בן 32) י"ז בשבט תשנ"ב חיפה 
 מוקד פעילות:  ישראל 
 עיסוק:  קומפוזיציה וניצוח
 סוגה:  מוזיקה חסידית ומוזיקה קלאסית
 שפה מועדפת:  עברית 
 כלי נגינה:  פסנתר, אקורדיון, גיטרה, צ'לו, תופים, מלודיקה
 שיתופי פעולה בולטים:  מרדכי בן-דוד, ליפא שמעלצר, שלמה דסקל, אברהם פריד, יעקב שוואקי רולי דיקמן
 פרסים והוקרה:  מעבד השנה (תש"פ, תשפ"א, תשפ"ב, תשפ"ג)
 
יוֹאֶל (יוֹאֶלִי) דִיקְמָן (נולד בי"ז בשבט תשנ"ב, 22 בינואר 1992) הוא מלחין, מנצח, זמר, מעבד מוזיקלי, מפיק ושדרן רדיו חרדי-ישראלי.
ביוגרפיה

נולד וגדל בבני ברק לחנה ויצחק דיקמן. אחיו הוא הזמר רולי דיקמן. למד בישיבה קטנה בראשות הרב דרורי בחמד והמשיך לישיבה גדולה בית מתתיהו, בגיל 18 החל להתפרסם כמעבד כשהמפיק אביעד גיל בחר בו לעבד חלק מהשירים לאלבום של מידד טסה.
קריירה מוזיקלית

בגיל 18 החל להתפרסם כמעבד כשהמפיק אביעד גיל בחר בו לעבד חלק מהשירים לאלבום של מידד טסה. מאז עיבד דיקמן אלבומים ושירים לזמרים רבים ביניהם מרדכי בן דוד, יוסף חיים שוואקי, בערי וובר, ליפא שמעלצר, מנדי וייס, שלומי דסקל ועוד.
לדיקמן תזמורת בניהולו המופיעה בחתונות ובאירועי יוקרה במגזר החרדי תוך שיתוף פעולה עם זמרי חתונות. דיקמן הופיע עם זמרים רבים ביניהם יעקב שוואקי, מרדכי שפירא, מרדכי בן דוד, איצ'ה מאיר הלפגוט ועוד רבים.
דיקמן השתתף וניצח על מופע האסק 29, 31,32 ו-33 בו השתתפו יעקב שוואקי, אברהם פריד, ישי ריבו יונתן רזאל, אייבי רוטנברג וזמרים נוספים.
בסוכות ה'תשע"ט (2018) הפיק וניצח דיקמן על מופע הקולולם החרדי הראשון שהתקיים בבנייני האומה בהשתתפות 3,000 איש, אירוע שהתקיים גם בשנת ה'תש"ף בהפקתו וניצוחו של דיקמן. כמסורת אירוע השירה בציבור ממשיך להתקיים בכל שנה בחוה"מ תחת הכינוי "ישיבשיר".
דיקמן אחראי לזמריר רדיו קול חי, ולכל אותות התחנה שבהמשך החל לשדר בה תוכנית מוזיקלית שבועית בשם "לילה מנצח". ב-2017 התכנית עברה לרדיו קול ברמה. בנוסף היה משדר תוכנית יומית מוזיקלית בשם "תו השעה", עד לפתיחתה של תחנת המוזיקה החרדית - "קול פליי", מבית קול ברמה, אז התחיל לשדר דיקמן תוכנית בשם "מאסטר פליי", פריים טיים יומי בין השעות 2 ל-4 בצהריים.
דיקמן נבחר לתפקיד המנהל המוזיקלי של תחנת הרדיו קול פליי. בין היתר אחראי דיקמן על כל המעטפת הזמרירית של תחנות קול ברמה שהוחלף בשנת 2017 ותחנת קול פליי.
באפריל 2019 הוציא את הסינגל הראשון בקולו - "ואפיל תחינתי". מאז הוציא מספר סינגלים, ביניהם הלהיט "שעת רחמים" לצד ילד הפלא מוטי גרינבוים, "חיבור חזק", ו-"הלב שואל" ו"חלום לגדול" גם כן לצד ילד הפלא מוטי גרינבוים.
באוגוסט 2022 הוציא את הסינגל "נופל וקם". קליפ השיר זכה בתואר "קליפ השנה" במצעד המוזיקה השנתי של רדיו "קול פליי", ובמקום השלישי בקטגוריה זו במצעד של האתר "כיכר השבת".
ביולי 2023 הוציא את הסינגל "דקה של מצב רוח".
קריירה מוזיקלית > הוקרה

דיקמן זכה ארבע פעמים ברצף בתואר "מעבד השנה" במצעדי המוזיקה של האתר כיכר השבת, בשנים תש"פ, תשפ"א, תשפ"ב, ו-תשפ"ג.
חיים אישיים

מתגורר בבני ברק, נשוי ואב לשלושה.
דיסקוגרפיה > סינגלים

ואפיל תחינתי (2019)
ואפיל תחינתי - ווקאלי (2019)
ישתבח שמך (2019)
למצוא חן (2019)
פתחי לי (2019)
ישתבח שמך - ווקאלי (2020)
שעת רחמים - עם מוטי גרינבוים (2020)
חיבור חזק (2020)
חיבור חזק - ווקאלי (2021)
נושם שלמות (2020)
הלב שואל (2021)
חלום לגדול - עם מוטי גרינבוים (2022)
נופל וקם (2022)
תפילה לחופה (2022)
קדש ורחץ (פסח 2023)
דקה של מצב רוח (יולי 2023)
שבת קודש (אפריל 2024)
דיסקוגרפיה > השתתפות בסינגלים

הסיום העולמי (2012)
לשורר שיר חדש 8 (2019)
המיטב (2019)
מלכות של תורה (2020)
שיר האחדות - שוקי סלומון (2021)
דיסקוגרפיה > שירת המונים

אבא - ישיבישיר, קול ברמה (2019)
יש אמונה - קעמפ–שיר (2020)
אין ערוך לך - ישיבישיר, קול ברמה (2021)
פיה פתחה - עם ישי לפידות ואוהד מושקוביץ ועמירן דביר ומנדי ג'רופי, ישיבישיר, קול ברמה (2023)
עברתי בחושך - שמוליק סוכות ובנצי שטיין, קולולחן, אגדה של הגדה, קול ברמה (2024)
שערי שמיים פתח - ישיבישיר מקסיקו (2024)
בכינורות ובנבלים - עם יעקב שוואקי, ישיבשיר, קול ברמה (2024)
הערות שוליים

↑  שלמה זינגר,בשנת הקורונה בזמן הסגר יואלי תיזמר ועיבד את מופע האסק 34 בשלט רחוק
כהאירוע עובד במתכונת מצולמת ברחבי העולם אלפים במופע האסק ה-29, חדשות היהדות החרדית. 13 בינואר 2016
↑  עד מאי 2020
↑  תוצאות המצעד השנתי של קול פליי תשפ"ב 🏆, באתר קול פליי, ‏17 באוקטובר 2022 (בעברית)
↑  נתנאל לייפר, אלו אנשי השנה במוזיקה לשנת תשפ"ב | המצעד של "כיכר השבת", באתר כיכר השבת, ‏13 באוקטובר 2022 (בעברית)
↑  כיכר שואו: אלו הזוכים באנשי השנה במוזיקה, באתר כיכר השבת, ‏2020-10-05
↑  אלו אנשי השנה במוזיקה לשנת תשפ"א, באתר כיכר השבת, ‏2021-09-22
↑  נתנאל לייפר, אלו אנשי השנה במוזיקה לשנת תשפ"ב | המצעד של "כיכר השבת", באתר כיכר השבת, ‏13 באוקטובר 2022 (בעברית)
↑  נתנאל לייפר, ‏הצבעתם וקבעתם: אלו אנשי השנה במוזיקה לשנת תשפ"ג | המצעד של 'כיכר השבת', באתר כיכר השבת, 1 באוקטובר 2023
| --- | --- |
בקרת זהויות :  NLI: 987011546195805171  MusicBrainz: e536f635-3b38-4987-88f2-c2166959006d  VIAF: 18166234357896042758   WorldCat (עם VIAF): 18166234357896042758
בוריס ג'ונסון

אלכסנדר בוריס דה פְּפֶפֶל ג'ונסון (באנגלית: Alexander Boris de Pfeffel Johnson; נולד ב-19 ביוני 1964) הוא פוליטיקאי בריטי שכיהן כראש ממשלת בריטניה ומנהיג המפלגה השמרנית בשנים 2019–2022. כיהן כחבר הפרלמנט הבריטי מטעם מחוז אקסברידג' ודרום ריסליפ (אנ') בשנים 2015–2023 ובשנים 2001–2008 ייצג בפרלמנט את מחוז הנלי (אנ'). כיהן כראש עיריית לונדון בין השנים 2008–2016 וכמזכיר המדינה לענייני חוץ וחבר העמים מ-2016 עד 2018.
ראשית חייו והשכלה

ג'ונסון נולד באפר איסט סייד במנהטן שבניו יורק, לזוג הורים בריטים מהמעמד הגבוה, סטנלי ג'ונסון (אנ') ושארלוט ג'ונסון ואהל (אנ') (לבית פואסט), שנישאו בשנת 1963. לאחר נישואיהם נסעו ההורים יחד לארצות הברית, שם למד האב כלכלה באוניברסיטת קולומביה שבמדינת ניו יורק. עם לידתו, קיבל ג'ונסון הן אזרחות בריטית, והן אזרחות אמריקאית, עליה ויתר בהמשך כדי להימנע מתשלום מס נוסף גם לארצות הברית. אביו היה חבר במפלגה השמרנית הבריטית ובשנים 1979–1984 הוא היה נציג בפרלמנט האירופי. מצד אביו, ג'ונסון הוא גם נינו של עלי כמאל (אנ') ביי, שר הפנים העות'מאני שנרצח ב-1922, וכן צאצא של פאול, נסיך וירטמברג הגרמני. מצד אמו, משפחתה נוצרית בעיקרה וממוצא אנגלי וצרפתי, אם כי היא גם נכדתו של הפלאוגרף אליאס אייברי לאו (אנ'), שהיה בן למשפחה יהודית-אשכנזית מליטא ומרוסיה. בספטמבר 1964 חזרו הוריו לממלכה המאוחדת, שם גדל והתחנך, אך בפברואר 1966 חזרו לארצות הברית בשל עבודות האב, והתגוררו בוושינגטון די. סי. ובקונטיקט. ב-1969 חזרו שוב לממלכה. אמנם אמו הקתולית גידלה אותו על ברכי אמונתה; אך הוא ראש הממשלה הבריטי הראשון אי-פעם שנטבל כקתולי, ובהמשך חייו המיר את זרם דתו הנוצרית לזו של הכנסייה האנגליקנית בגיל העשרה, כשלמד בבית הספר התיכון היוקרתי לבנים-בלבד איטון קולג'. בקשר לכך, ג'ונסון סיפר על עצמו בריאיון ב-2015 ש"אני לא נוצרי אדוק".
הוא למד לימודים קלאסיים באוניברסיטת אוקספורד (ג'ונסון מרבה להשתמש בלטינית וביוונית עתיקה בפומבי), והיה נשיא מועדון הדיבייט "אוקספורד יוניון" (אנ') – תפקיד שמילאו סטודנטים רבים שהפכו, לימים, גם-כן לפוליטיקאים.
קריירה עיתונאית

בשנת 1987 הוא החל את הקריירה העיתונאית שלו בעיתון "הטיימס", אך פוטר ממנו בשל פרסום ידיעה חדשותית כוזבת. לימים הוא הפך לכתב השטח של הדיילי טלגרף בבריסל, ומאמרי הדעה שלו השפיעו על התגברות האירוסקפטיות בקרב הימין הבריטי. הוא היה עוזר העורך של הדיילי טלגרף משנת 1994 עד 1999, וערך את עיתון הספקטייטור משנת 1999 עד 2005.
באותה תקופה, הוא גם החל להופיע בתוכנית הטריוויה של BBC, אשר נקראת Have I Got News For You.
קריירה פוליטית מוקדמת וראשות העיר לונדון

ג'ונסון נבחר לפרלמנט כנציג מחוז הבחירה הנלי ב-2001, והיה חבר בממשלת הצללים של מייקל הווארד ודייוויד קמרון. הוא דבק במידה רבה בקו המפלגתי של השמרנים בפרלמנט, אך נקט עמדה ליברלית יותר מבחינה חברתית בנושאים כמו זכויות להט"ב. ג'ונסון פרש מתפקידו בממשלת הצללים כאשר הודיע, ב-16 ביולי 2007, על הצגת מועמדותו לתפקיד ראש עיריית לונדון מטעם המפלגה השמרנית.
ג'ונסון, שנבחר בבחירות לראשות עיריית לונדון ב-2008 מטעם המפלגה השמרנית, ניצח את ראש העיר המכהן מטעם מפלגת הלייבור, קן ליווינגסטון, והתפטר מבית הנבחרים הבריטי עם היבחרו. במהלך הקדנציה הראשונה שלו כראש עיריית לונדון, אסר על צריכת משקאות משכרים ברוב קווי התחבורה הציבורית של הבירה, והשיק את מיזם האוטובוסים "ניו רוטמאסטר" (אנ'), את רכבל האמירייטס ומיזמי תחבורה אחרים. ב-2012 נבחר מחדש לתפקיד, וגם בפעם זו גבר על ליווינגסטון. בקדנציה השנייה הוא פיקח על אולימפיאדת לונדון. ב-2015 הוא נבחר לבית הנבחרים כנציג מחוז אקסברידג' ודרום ריסליפ, והתפטר מראשות עיריית לונדון שנה לאחר מכן. במקומו נבחר סאדיק קאן מהלייבור.
קריירה פוליטית מוקדמת וראשות העיר לונדון > שר בממשלת בריטניה

ג'ונסון היה מנהיגו העיקרי של המחנה בעד פרישה במשאל העם על חברות הממלכה המאוחדת באיחוד האירופי (2016), והסתמן כמועמד מוביל להחליף את מנהיג המפלגה השמרנית, דייוויד קמרון, שהתנגד לפרישת בריטניה מהאיחוד והתפטר לאחר זכיית מחנה הפרישה במשאל העם. ב-30 ביוני, לאחר שעמיתו לשעבר מייקל גוב הודיע אף הוא על התמודדות למשרה, הכריז כי לא יתחרה. תרזה מיי שנבחרה בסופו של דבר לראשות המפלגה ולראשות הממשלה, מינתה ב-13 ביולי 2016 את ג'ונסון לשר החוץ בממשלתה החדשה.
ב-9 ביולי 2018, הודיע ג'ונסון על התפטרותו מהממשלה עקב חילוקי דעות על תנאי הפרישה מהאיחוד האירופי.
ג'ונסון הוא דמות מעוררת מחלוקת בפוליטיקה של בריטניה ובעיתונות הבריטית. תומכיו משבחים אותו כדמות מבדרת, הומוריסטית ופופולרית, ועל הצלחתו למשוך אל קהל בוחריו מצביעים שאינם השמרנים המסורתיים. הוא מושא לביקורת על ידי מבקריו, שמאשימים אותו בשימוש בשפה גזענית, וגם מעלים נגדו טענות על אליטיזם והולכת שולל.
ראש ממשלת בריטניה > קדנציה ראשונה (2019)

| --- | --- |
 :  ראו גם – פרישת הממלכה המאוחדת מהאיחוד האירופי: ממשלת בוריס ג'ונסון הראשונה
במאי 2019 הודיעה מיי על כוונתה לפרוש מהנהגת המפלגה השמרנית. ג'ונסון הודיע על כוונתו להתמודד לתפקיד באותו החודש, עוד לפני ההודעה של מיי. ביולי 2019 הוא נבחר למנהיג המפלגה השמרנית, לאחר שגבר בסיבוב האחרון על ג'רמי האנט. יום לאחר הבחירות לראשות המפלגה, ב-24 ביולי, קיבלה המלכה אליזבת השנייה את התפטרותה של מיי ומינתה את ג'ונסון לראש הממשלה ה-55 של בריטניה.
בנאומו הראשון כראש ממשלה הבטיח שהממלכה המאוחדת תעזוב את האיחוד האירופי עד 31 באוקטובר 2019 גם ללא הסכם. ב-28 באוגוסט ביקש ג'ונסון מהמלכה אליזבת להשעות את כינוס הפרלמנט ב-28 בספטמבר, וכך לצמצם את חלון הזמן שבו יכול הפרלמנט לפעול למניעת ברקזיט ללא הסכם. המלכה נעתרה לבקשה והסכימה להשעייה, אך בית המשפט העליון ביטל את ההשעייה, לאחר שקבע שהיא איננה חוקית.
ב-29 באוקטובר, הקדים הפרלמנט את הבחירות לדצמבר 2019.
ראש ממשלת בריטניה > קדנציה שנייה (2019–2022)

בבחירות הכלליות, שנערכו ב-12 בדצמבר 2019, זכתה מפלגתו ברוב גדול.
ב-9 בינואר 2020, אישר בית הנבחרים הבריטי את הסכם הברקזיט של ג'ונסון, וב-31 בינואר יצאה בריטניה באופן רשמי מהאיחוד האירופי. החלה תקופת מעבר שנמשכה עד 31 בדצמבר 2020. במהלך תקופת המעבר נשמר הסטטוס קוו והצדדים דנו על הסכם קבע. ב-12 ביוני 2020 הודיעה בריטניה רשמית שהיא לא מעוניינת בהארכה של תקופת המעבר. ב-24 בדצמבר 2020 נחתם הסכם סופי מקיף בין האיחוד לממלכה המאוחדת, המכסה את סוגיות הדיג, הסחר החופשי והמכסים, הגבולות ויתר העניינים שהיו שנויים במחלוקת. בסוף 2020 תמה תקופה המעבר. מחלוקות בנושא, בעיקר סביב צפון אירלנד, נמשכו לאחר מכן.
בסקוטלנד, שם רוב התושבים הצביעו נגד עזיבת האיחוד האירופי במשאל העם של 2016, קראו אנשי המפלגה הלאומית הסקוטית לקיים משאל עם בנושא עצמאות סקוטלנד. ג'ונסון התנגד לקיום משאל העם ואמר שסוגיה הוסדרה לאחר משאל העם על עצמאות סקוטלנד (2014).
בתחילת מגפת הקורונה, נקט תחילה ג'ונסון בגישת "חסינות העדר", ללא הגבלות משמעותיות. הממשלה חזרה בה ואימצה מדיניות של איסור יציאות לא הכרחיות מן הבתים. ב-27 במרץ 2020 נדבק ג'ונסון עצמו בנגיף הקורונה. הוא אושפז, ושוחרר לביתו, ב-26 באפריל 2020. לאחר יותר משנה של הנחיות, ההנחיות בשטח אנגליה בוטלו בקיץ 2021.
במרץ 2021, פורסמה סקירה משולבת של מדיניות הביטחון הלאומי והמדיניות הבינלאומית של בריטניה. היא תיארה שלושה אינטרסים לאומיים בסיסיים המחברים את אזרחי בריטניה – ריבונות, ביטחון ושגשוג – לצד ערכי הדמוקרטיה ומחויבות לזכויות אדם אוניברסליות, שלטון החוק, חופש הביטוי והאמונה ושוויון.
באפריל 2021, פתחה ועדת הבחירות בבריטניה, בחקירת מימון שיפוץ מעונו של ג'ונסון בחשד שנעשו עבירות על החוק. ג'ונסון אמנם נוקה מחשד להתנהלות לא חוקית, אך החקירה חשפה התכתבות וואטסאפ שלו עם תום של מפלגתו, שבה סיכמו השניים שהאחרון יממן חלק מהשיפוץ. זאת בניגוד להכחשה של ג'ונסון אשר טען כי שילם מכספו בלבד. הפרשה הסתיימה כשג'ונסון אולץ להתנצל בינואר 2022 על שלא עדכן את יועץ האתיקה שלו על ההתכתבות.
בספטמבר ובאוקטובר 2021 סבלה הממלכה ממחסור בדלק וממצוקת נהגים וסחורות.
ג'ונסון וממשלתו עסקו בשיקום הכלכלה ממשבר הקורונה ובמענה ליוקר המחיה ולאינפלציה שעלו. בתחום יחסי חוץ, בלטה תמיכתה הרבה של ממשלתו באוקראינה בעת מאבקה ברוסיה.